Danskerne kårer Nordjylland som den region i landet, hvor man får de største gourmetoplevelser.

Det viser en ny undersøgelse foretaget af Kompas Kommunikation for VisitNordjylland blandt 1.858 danskere fra hele landet. Knap halvdelen af danskerne, 45 procent ,er enige om, at man finder landets bedste mad- og råvaretraditioner i Nordjylland. Dermed stemmer danskerne den nordjyske mad ind på en klar førsteplads langt foran Region Syddanmark, som med 18 procent stemmes ind på en andenplads. Normalt forbinder man gourmetferier med udlandsrejser til for eksempel Italien og Frankrig. Men danskerne rejser også på gourmetferier indenfor landets grænser, og her mener knap hver tredje, 29 procent, at de bedste indenrigs gourmetferier fås i Nordjylland. Procentfordelingen fordeler sig sådan: Landets bedste mad- og råvaretraditioner 1. Region Nordjylland                     45 pct. 2. Region Syddanmark                   18 pct. 3. Region Hovedstaden                   17 pct. 4. Region Midtjylland                      14 pct. 5. Region Sjælland                          6 pct. Danskernes bedste gourmetferie 1. Region Nordjylland                     29 pct. 2. Region Syddanmark                   24 pct. 3. Region Midtjylland                      20 pct. 4. Region Hovedstaden                   19 pct. 5. Region Sjælland                          8 pct.